Gereformeerde Kerk Suidkus | "Hy sê toe vir hulle: "Kom hier! Kom saam met My, en Ek sal julle vissers van mense maak" Matteus 4:19 | Page 4
Reformasie 500: Die Pre-reformasie
Die idee bestaan soms dat die vlammetjie van geloof in die tyd voor die Reformasie heeltemal gedoof was. Dit is egter nie waar nie. Daar was deur die eeue heen altyd die '7000 wat die knie voor Baal nie gebuig het nie.' (1 Kon 19:18). God het nog altyd sy kerk in stand gehou. Daarvan is daar heelwat voorbeelde, maar ons noem maar twee. Daar was bv die Waldense, 'n organisasie wat in die 12de eeu ontstaan het onder die leiding van Petrus Waldo, 'n ryk sakeman…
Wêreldwyd word daar vanjaar fees gevier (Tema: Bevry deur God se genade) om die 500 jarige herdenking van Maarten Luther se heroïese daad te vier toe hy die 95 stellings teen die Slotkerk van Wittenburg vasgespyker het. Geestelik het hy 'n lang pad geloop soos wat hy geworstel het met die vraag: Hoe kry ek 'n genadige God? Vir hom het die antwoord gelê in die boek Romeine: "Die regverdige sal uit die geloof lewe'. (Rom 1:17). Tetzel wou geld insamel vir die bouwerk aan die…
Vakansie en Paasnaweek, April 2017
Dit is weer sulke tyd en ons verwelkom alle besoekers hier by ons. Mag jul 'n heerlike rustydjie geniet. Vir julle gerief die volgende: Eredienste: 09:00 Goeie Vrydag: 09:00 (Nagmaalviering) Elke Woensdag in vakansie: Pannekoekstalletjie by Margate Mardigrass (reg langs poskantoor)
Susterskuier, 25 Februarie 2017
Ons eerste sustersbyeenkoms vir die jaar was 'n heerlike geselligheid! Herman Swart het meer kom vertel oor sendingwerk en 'n nuwe perspektief gebring vir almal wat daar was. Daarna is daar heerlik gekuier rondom 'n heerlike ligte ete. Baie dankie aan Blok 1 se bloksuster (Judy Pretorius) en susters vir hierdie spesiale geleentheid!
2017 is hier! 'n Nuwe jaar met nuwe uitdagings. Uitdagings in die gemeente, in ons geloofslewe, in die gesin en samelewing. Waar sal ons tog die krag vir dit alles kry? Die Here gee dit vir sy kinders: "Hy gee krag aan die wat moeg is,,,,,,die wat hulle hoop op die Here stel, sal nuwe krag terugkry" (Jesaja 40: 29 e.v., NLV). Ons het 'n onuitputlike Kragbron beskikbaar. God het sy Gees gegee sodat ons elke dag daardie krag in ons bekikbaar het. Ons kan…
Inligting vir vakansiegangers, Des 2016
Ons verwelkom alle vakansiegangers aan die Suidkus. Ons hoop julle het 'n heerlike tydjie hier in ons geweste en dat julle jul vakansie sal geniet. Ons herinner net aan ons eredienstye: elke Sondag om 09:00 en ook Kersdag om 09:00. Die diens op Versoeningsdag vind plaas by die NG Kerk Port Shepstone om 09:00. Kom kuier gerus ook vir ons by ons pannekoekstalletjie (langs die poskantoor) tydens Margate Mardigrass, 14, 21 en 28 Desember en 04 Januarie. Namens ons gemeente wens ons julle ook 'n…
Basaar, 29 Oktober 2016!!!!!
Ons hou weer heerlik basaar op Saterdag, 29 Oktober 2016 vanaf 09:00 tot 14:00. Daar gaan heerlike tuisgebak wees soos koeksisters, melkterte, grootkoeke, beskuit, soutighede, ens. Op soek na vroeë Kersgeskenke? Kom maak dan beslis 'n draai by die handwerk-, boeke en plantestalletjies. Vir daardie ekstra spesiale winskoop is daar die "Bie en koop" stalletjie. Ons gaan 'n heerlike plaasontbyt bedien (3 verskillende opsies) – mieliepap en skaaplewer, mieliepap en maalvleis of spek, eiers en maalvleis. Al die ontbyte word bedien met uieringe, tamatie en…